**KLAIPĖDOS MIESTO SAVIVALDYBĖS ANTIKORUPCIJOS KOMISIJA**

**2016 M. GEGUŽĖS 24 D. POSĖDŽIO PROTOKOLAS**

2016-05-31 Nr. TAR1-65

Posėdis įvyko 2016-04-24, prasidėjo 15.00 val., baigėsi 17.45 val.

Posėdžio pirmininkas - Rimantas Didžiokas.

Posėdžio sekretorė – Rasa Jasevičienė.

Dalyvavo komisijos nariai - Darius Baleika, Danutė Galvelienė, Antanas Gimbutas, Vitalijus Juška, Rūta Kambaraitė, Andrej Kugmerov, Saulius Liekis, Danguolė Netikšienė, Mindaugas Prialgauskas, Nina Puteikienė, Ruslan Schneiderat, Lilija Petraitienė, Marius Pankevičius.

Nedalyvavo – Mantas Bagočius.

Dalyvavo - Germanas Čepas, Virginijus Partauka, Renalda Senavaitienė, Virginija Jurgilevičienė.

DARBOTVARKĖ:

1. Klaipėdos miesto savivaldybės administracijos 2014-2017 metų korupcijos prevencijos programos įgyvendinimo 2015 metų ataskaitos pristatymas.

2. Antikorupcijos komisijos darbo reglamento projekto svarstymas.

3. Pasiūlymų Klaipėdos miesto savivaldybės 2017-2019 metų korupcijos prevencijos programos projektui svarstymas.

4. Antikorupcijos komisijos pirmininko pavaduotojo rinkimai.

1. SVARSTYTA. Klaipėdos miesto savivaldybės administracijos 2014-2017 metų korupcijos prevencijos programos įgyvendinimo 2015 metų ataskaitos pristatymas.

Pranešėjas - Teisės skyriaus vedėjas Andrius Kačalinas.

Pranešimo tema - 2014-2017 metų korupcijos prevencijos programos įgyvendinimo 2015 metų ataskaita.

Pranešėjas detaliai paaiškino apie kiekvieną atskirai iš aštuoniolikos priemonių, numatytų 2014-2017 metų korupcijos prevencijos programoje. Aptarė ir paaiškino gautus rezultatus. Paaiškino, kad naujadaras Antikorupcijos komisijai yra teisės akto projekto vertinimas antikorupciniu požiūriu. Nurodė, kad kol teisės akto projektas neįgavo teisinės galios, reikėtų Komisijai bendradarbiauti su Administracija dėl rengiamų teisės aktų projektų vertinimo. Pati Komisija turi būti aktyvi ir gali imtis iniciatyvos bei teikti pasiūlymus antikorupcijos klausimais. Interesantams manant, kad yra korupcijos apraiškų, kreiptis su prašymais į Tarybos narius, Komisiją ar Teisės skyriaus vedėją.

Pranešėjui klausimus uždavė: komisijos narė N. Puteikienė dėl Komisijos kompetencijos, vertinant teisės aktų projektus, dėl Komisijos poveikio priemonių, dėl terminų teisės aktų projektų vertinimo; L. Petraitienė dėl dėžučių atidarymo procedūros; komisijos narė D. Netikšienė dėl asmenų klausimų dėl socialinio būsto eilių; komisijos pirmininkas dėl Komisijos priimamo sprendimo, išklausius pranešimą; dėl Klaipėdos miesto savivaldybės direktoriaus Sauliaus Budino kvietimo į kitą posėdį; posėdžio dalyvis G. Čepas dėl sporto programų finansavimo korumpuotumo; posėdžio dalyvis V. Partaukas dėl viešinimo administracinių nuobaudų skyrimo valstybės tarnautojams, dėl specialistų kompetencijos, dėl Specialiųjų tyrimų tarnybos Klaipėdos skyriaus Korupcijos prevencijos poskyrio vadovo Leono Barišausko ir jo žmonos, dirbančios Klaipėdos savivaldybėje, interesų konflikto.

NUTARTA.

1.1. Išklausyta informacija apie 2014-2017 metų savivaldybės administracijos prevencijos programos įgyvendinimą 2015 metais.

1.2. Kviesti į kitą posėdį Klaipėdos miesto savivaldybės direktorių Saulių Budiną.

1. SVARSTYTA. Antikorupcijos komisijos darbo reglamento projekto svarstymas.

Pranešėjas - Rimantas Didžiokas.

Pranešimo tema - Antikorupcijos komisijos darbo reglamento projekto pristatymas.

Pranešėjas, atsižvelgęs į tai, kad Komisijos nariai per mėnesį nuo Reglamento projekto išsiutinimo elektroniniu paštu, pateikė tik vieną pasiūlymą, nutarė Reglamento projektą svarstyti papunkčiui ir posėdžio metu, išklausius pastabas, aptarti Komisijos narių žodinius pasiūlymus.

Klausimus pranešėjui uždavė**:** komisijos narys M. Pankevičius dėl nuostatų derinimo su priimamu reglamentu, dėl Komisijos narių pasisakymų trukmės; komisijos narė N. Puteikienė dėl aktų vertinimo, jei jie yra antikorupciniu požiūriu įvertinti prieš teikiant Tarybai komitetuose, dėl balsavimo slaptumo reikalingumo; komisijos narė L. Petraitienė dėl komisijos posėdžių dažnumo; dėl balsavimo atvejų; komisijos narys S. Liekis dėl komisijos posėdžių; komisijos narė D. Galvelienė dėl komisijos sekretoriaus funkcijų; komisijos narys R. Schneiderat dėl komisijos sekretoriaus, dėl balsavimo; komisijos narys V. Juška dėl komisijos narių nusišalinimo; posėdžio dalyvis V. Partauka pasiūlė įtraukti į reglamentą punktą, kad prieš pasirašant Komisijos protokolą, jo projektas būtų siunčiama komisijos nariams.

NUTARIA.

2.1. Sudaryti darbo grupę iš L. Petraitienės, N. Puteikienės, M. Pankevičiaus, R. Didžioko Komisijos darbo reglamento projektui parengti.

* 1. Pavesti darbo grupei iki kito Komisijos posėdžio parengti patobulintą reglamento projekto versiją.

Pertrauka 16.50 val.

Posėdis tęsiamas 17.05 val.

1. SVARSTYTA. Pasiūlymų Klaipėdos miesto savivaldybės 2017-2019 metų korupcijos prevencijos programos projektui svarstymas.

Pranešėja - Julija Paulikienė, Teisės skyriaus vyriausioji specialistė, atsakinga už korupcijos prevenciją Klaipėdos miesto savivaldybės administracijoje.

Pranešėja paaiškino, kad dėl programos projekto gavo pasiūlymą dėl formuluotės iš visuomenininko V. Partaukos. Savivaldybės administracijos viduje 2016-05-13 buvo išplatintas raštas ir gauti pasiūlymai iš Viešųjų pirkimų, Informavimo ir E. paslaugų, Švietimo skyrių. Turto skyrius pateikė pastabas telefonu. Pranešėja pristatė kiekvieną pasiūlymą. Paaiškino, kad dėl teisės akto pakartotinio antikorupcinio vertinimo visuomenininkai galėtų kreiptis į Komisiją. Visos pastabos teikiamos elektroniniu paštu Komisijai ar raštu. Nurodė, kad vykdant mažuosius viešuosius pirkimus, galėtų būti skiriamas kitas asmuo, ne iš Viešųjų pirkimo skyriaus skaidrumui užtikrinti. Pasiūlė komisijos nariams pateikti naujus pasiūlymus.

Posėdžio dalyvis V. Partaukas pristatė savo prašymą dėl korupcijos prevencijos sąvokos tikslinimo.

Komisijos nariai M. Pankevičius, L. Petraitienė, N. Puteikienė pateikė savo pastabas dėl posėdžio dalyvio V. Partauko prašymo.

Komisijos pirmininkas R. Didžiokas pasiūlė dėl programos balsuoti kitą kartą, nes reikia redaguoti tekstą, be to reikia svarstyti ir tvirtinti gautus pasiūlymus ir išsakytas pastabas.

NUTARIA.

3.1. Klaipėdos miesto savivaldybės 2017-2019 metų korupcijos prevencijos programos projektą svarstyti ir tvirtinti sekančiame komisijos posėdyje.

3.2. Pratęsti terminą iki 2016-05-27 pateikti pareiškėjai pastabas ir siūlymus programos projektui raštu.

1. SVARSTYTA. Antikorupcijos komisijos pirmininko pavaduotojo rinkimai.

Komisijos pirmininkas R. Didžiokas pasiūlė ir komisijos nariai vienbalsiai sutiko, kad komisijos pirmininko pavaduotojo kandidatūrą siūlytų komisijos pirmininkas.

Komisijos pirmininkas R. Didžiokas pasiūlė balsuoti dėl jo pasiūlytų kandidatūrų slaptai. Komisija daugumos sprendimu nusprendė balsuoti slaptai.

Komisijos pirmininkas R. Didžiokas komisijos pirmininko pavaduotoju pasiūlė rinktis iš dviejų kandidatų, t. y. komisijos narių Danutės Galvelienės ir Dariaus Baleikos.

Komisijos pirmininkas pasiūlė kandidatams prisistatyti.

Komisijos narė Danutė Galvelienė paaiškino, kad turi aukštąjį pedagoginį išsilavinimą, dirba visuomeniniais pagrindais, priklauso Socialdemokratų partijai.

Komisijos narys Darius Baleika paaiškino, kad 20 metų yra įmonės savininkas, visuomeninė veikla – Europos skautas, vyrų šakos vadas, buvo susidūręs su investiciniais projektais, priklauso Tėvynės sąjungos Lietuvos krikščionių demokratų partijai.

Komisijos narė N. Puteikienė uždavė klausimą dėl kandidatų priklausymo partijoms.

Komisijos narys M. Pankevičius uždavė klausimą dėl kandidatų sąlyčio su korupcijos prevencija.

Komisijos pirmininkas R. Didžiokas pasiūlė sudaryti balsų skaičiavimo komisiją, kuri susidarytų iš Rasos Jasevičienės, Julijos Pauliukienės ir Andrej Kugmerov.

Balsų skaičiavimo komisija suskaičiavo komisijos narių balsus. Komisijos pirmininkas R. Didžiokas paskelbė komisijos narių balsavimo rezultatus: 7 komisijos nariai balsavo „už“, 5 komisijos nariai balsavo „prieš“, 2 komisijos nariai susilaikė.

NUTARTA.

4.1. Pritarti komisijos nario Dariaus Baleikos kandidatūrai į komisijos pirmininko pavaduotojo pareigas.

1. KITI KLAUSIMAI.

Komisijos pirmininkas R. Didžiokas informavo, kad yra gautas Manto Luinio 2016-05-11 prašymas dėl informacijos pateikimo dėl socialinių būstų statybos.

Komisijos narė D. Netikšienė pasiūlė kreiptis į Klaipėdos miesto savivaldybės direktorių dėl informacijos pateikimo, nes užduoti klausimai priklauso įvairių Savivaldybės administracijos padalinių kompetencijai.

NUTARTA.

5.1 Kreiptis su raštu į Klaipėdos miesto savivaldybės direktorių dėl informacijos pateikimo, kurios pagrindu Komisija galėtų spręsti dėl pateikto prašymo.

Komisijos pirmininkas R. Didžiokas informavo, kad yra gautas Klaipėdos daugiavaikių šeimų bendrijos pirmininkės Virginijos Jurgilevičienės skundas dėl neteisėto Tarybos sprendimo perduoti.

* 1. NUTARTA. Kreiptis į Savivaldybės administraciją dėl pilietės Virginijos Jurgilevičienės skunde nurodytų faktų teisinių aplinkybių išaiškinimo.

|  |  |
| --- | --- |
| Posėdžio pirmininkas | Rimantas Didžiokas |
|  | |
| Posėdžio sekretorė | Rasa Jasevičienė |